સરકારના વિવિધ વિભાગોમાંથી મોટી સંખ્યામાં કર્મચારીઓ નિવૃત્ત થઈ રહ્યાં છે અને તેની સામે નવી ભરતી થતી નથી. આ સ્થિતિમાં વહીવટીતંત્ર યોગ્ય કામગીરી કરી શકે તે હેતુથી નિવૃત્ત કર્મચારી-અધિકારીઓને કરાર આધારિત નિમણૂક આપવાની પ્રથા શરૂ થઈ છે. આ પ્રથાના કારણે ભ્રષ્ટાચાર વકરશે તેવી આશંકા સાબિત કરતો કિસ્સો બહાર આવ્યો છે. જળસંપત્તિ વિકાસ નિગમમાં નોકરી આપવા માટે લાંચ માગનાર ડિવિઝનલ એકાઉન્ટન્ટને એસીબીએ રૂ. ૧૫ હજારની લાંચ લેતા રંગેહાથ ઝડપી લીધા છે.